**ΔΕΛΤΙΟ ΤΥΠΟΥ**

**17o Αντιρατσιστικό Φεστιβάλ Κοινωνικής Αλληλεγγύης**

**Θεσσαλονίκη, 4 - 6 Ιουλίου 2014, Πρώην Στρατόπεδο Παύλου Μελά**

Τα στελέχη των Μονάδων Φαρμακευτικής Αντιμετώπισης των Εξαρτήσεων του ΟΚΑΝΑ στη Θεσσαλονίκη, οι κοινωνιοθεραπευτές-street workers του Ε.Π. ΕΣΠΑ του ΟΚΑΝΑ «Προγράμματα στην κοινότητα και στο δρόμο πρόληψης και έγκαιρης παρέμβασης για τη μείωση της ζήτησης και της προσφοράς εξαρτησιογόνων ουσιών», τα στελέχη του Ε.Π. ΕΣΠΑ «Πιλοτικά Προγράμματα για Μέτρα Εναλλακτικά της Φυλάκισης» σε συνεργασία με το ΕΚΚΕΕ ΟΚΑΝΑ Θεσσαλονίκης συμμετείχαν στο 17ο Αντιρατσιστικό Φεστιβάλ Κοινωνικής Αλληλεγγύης, που πραγματοποιήθηκε από 4 έως 6 Ιουλίου στη Θεσσαλονίκη, στο πρώην στρατόπεδο Παύλου Μελά. Στο φεστιβάλ συμμετείχαν συνολικά 160 συλλογικότητες (αντιρατσιστικών, κινηματικών οικολογικών μεταναστευτικών, οικολογικών, πολιτικών οργανώσεων, ΜΚΟ, κοινωνικών φορέων), που δραστηριοποιούνται στην αντιμετώπιση ψυχοκοινωνικών προβλημάτων, στηρίζοντας πρωτοβουλίες και άξονες για την αντιμετώπιση της φτώχειας, του κοινωνικού αποκλεισμού από βασικά δικαιώματα και αγαθά, όπως η στέγη, η τροφή, η εργασία.

Ο ΟΚΑΝΑ συμμετείχε με ενημερωτικό περίπτερο καθ` όλη τη διάρκεια των τριήμερων εκδηλώσεων:

* Έγινε διανομή ενημερωτικού έντυπου υλικού σχετικά με τις υπηρεσίες και τα προγράμματα που υλοποιεί ο ΟΚΑΝΑ, καθώς και οδηγών κοινωνικών υπηρεσιών σε διάφορες γλώσσες.
* Εκδήλωση-συζήτηση με τίτλο "Κοινωνικο-οικονομική Κρίση και Εξαρτήσεις" όπου συμμετείχαν εργαζόμενοι Μονάδων ΟΚΑΝΑ στη Θεσσαλονίκη, εργαζόμενοι της Πράξης «Προγράμματα στην κοινότητα και στο Δρόμο" καθώς και της Πράξης «Πιλοτικά Προγράμματα για Μέτρα Εναλλακτικά της Φυλάκισης». Έγινε παρουσίαση των δράσεων, συζήτηση με το κοινό μέσα από παραδείγματα από την εμπειρία της ομάδας σχετικά με τους τρόπους με τους οποίους η κρίση επηρεάζει τις ζωές ανθρώπων από ευπαθείς κοινωνικές ομάδες. Επίσης, έγινε συζήτηση γύρω από τις απαντήσεις, που επιχειρούν να δώσουν οι κοινωνικές υπηρεσίες, οι οργανώσεις και οι αλληλέγγυοι πολίτες.
* Συμμετοχή ποδοσφαιρικής ομάδας μελών του ΟΚΑΝΑ Θεσσαλονίκης στο ποδοσφαιρικό τουρνουά, που διοργανώθηκε στο πλαίσιο του φεστιβάλ.